Stadionet har 20 baner samt et tennismuseum. Hovedbanen er Court Philippe Chatrier, der blev opført i [[1928]]. Den har plads til 14.840 tilskuere og er opkaldt efter [[Philippe Chatrier]], som var formand for [[Fédération Française de Tennis|det franske tennisforbund]] i perioden [[1973]]-[[1993|93]] og som medvirkede til at genindføre tennis på OL-programmet ved [[sommer-OL 1988]]. Tribunerne er opkaldt efter de fire musketerer, der dominerede tennis i [[1920'erne]] og [[1930'erne]]: [[Jacques Brugnon]], [[Jean Borotra]], [[Henri Cochet]] og [[René Lacoste]]. Den næststørste bane er Court Suzanne Lenglen, der blev opført i [[1994]] og har plads til 10.068 publikummer. Den blev dog først opkaldt efter [[Suzanne Lenglen]] i [[1997]]. En statue af Lenglen er opført uden for banen.
Kommunikation Sport Kultur Hobby